Hugh Edwin Strickland

Hugh Edwin Strickland (født 2. mars 1811 i Reighton i Yorkshire, død 14. september 1853 i Nottinghamshire) var en britisk geolog, ornitolog, naturforsker som arbeidet innenfor biologisk systematikk.

Liv og virke 
Strickland ble født i Reighton i East Riding i Yorkshire. Han var den nest eldste sønnen til Henry Eustatius Strickland fra Apperley i Gloucestershire og Mary, datter av Edmund Cartwright, oppfinner av en mekanisk vevstol, og grandsønn av George Strickland, fra Boynton. I 1827 ble han elev av Thomas Arnold (1795–1842), en venn av familien.

Som gutt fikk han en interesse for naturhistorie som skulle dominere livet hans. Han fikk tidlig utdannelse fra privatlærere og begynte i 1829 på Oriel College, Oxford. Han var på anatomiforelesninger til John Kidd og geologiforelesninger til William Buckland og ble interessert både i zoologi og geologi. Han ble B.A. i 1831, fortsatte studiene og ble M.A. det påfølgende året. Han giftet seg med Catherine Dorcas Maule Jardine, datter av William Jardine, i 1845. Hun tegnet mange illustrasjoner til Illustrations to Ornithology (1825–43), der hun benyttet initialene, CDMS.

Da han vendte tilbake til hjemmet sitt i Cracombe House, nær Tewkesbury, begynte han å studere geologien til Evesham-dalen (Vale of Evesham), og sendte forskningsrapporter til Geological Society of London (1833–1834). Han vendte også mye av sin oppmerksomhet til ornitologi. Strickland ble kjent med Roderick Murchison og ble introdusert til William John Hamilton (1805–1867) og fulgte ham i 1835 på en reise gjennom Lille-Asia , Bosporos og øyen Zante. Hamilton utgav etterpå resultatene fra denne reisen og fra hans neste reise til Armenia i Researches in Asia Minor, Pontus and Armenia (1842).

Etter å ha returnert til England i 1836 fremla Strickland flere avhandlinger for Geological Society om geologien i områdene han hadde besøkt sør i Europa og Asia. Han beskrev også i detalj "avleiringer i fylkene Worcester og Warwick, og rettet oppmerksomhet mot elve-avleiringer i Cropthorne hvor det ble funnet levninger av flodhest". Sammen med Murchison la han fram en viktig avhandling for Geological Society: On the Upper Formations of the New Red Sandstone System in Gloucestershire, Worcestershire and Warwickshire (Trans. Geol. Soc., 1840). I andre avhandlinger beskrev han beinsamlinger i Bristol nær Tewkesbury og i Ludlow i Woolhope. Han var også forfatter av ornitologiske memoarer som ble forelagt Zoological Society, Annals and Magazine of Natural History og British Association. Han skrev også rapporten i 1842, til en komité utnevnt av British Association for å vurdere reglene for zoologisk nomenklatur. Denne rapporten er den tidligste formelle kodifiseringen av prioritetsregelen, som representerer det fundamentale veiledende budskapet som bevarer stabiliteten av biologisk nomenklatur.

Han var en av grunnleggerne av Ray Society, foreslått i 1843 og etablert i 1844, med mål om utgi arbeider om naturhistorie som ikke kunne utgis av vitenskapelige selskap eller forleggere. For dette samfunnet korrigerte, utvidet  og redigerte Strickland manuskriptet til Agassiz Bibliographia Zoologiae et Geologiae (1848). I 1845 redigerte han med J. Buckman en andre og utvidet utgave av Murchisons Outline of the Geology of the neighbourhood of Cheltenham. I 1846 slo han seg ned Oxford, og to år seinere utgav han sammen med Alexander Gordon Melville et verk om The Dodo and its kindred (1848).

I 1850 ble han oppnevnt til dosent i geologi ved Oxford under Bucklands sykdom, og i 1852 ble han valgt til medlem av Royal Society. I det påfølgende året, etter å ha deltatt i ett møte hos British Association i Hull, undersøkte han borekaks ved Manchester Sheffield & Lincolnshire Railway nær Retford. Der ble han truffet av toget og drept. Han er begravd i Deerhurst-kirke nær Tewkesbury, hvor det finnes et minnevindu.

Hans Ornithological Synonyms ble utgitt i 1855. Samlingen hans på  fugler ble overført til Cambridge i 1867. Under en reise i 1835 oppdaget han olivensanger på øyen Zante, og tyrkerspurv i nærheten av İzmir i Vest-Tyrkia.

Han ble æret ved å få sitt navn på en fugl endemisk til N. Borneo, Copsychus stricklandii Motley & Dillwyn (1855) og også en slekt av armfotinger: Stricklandia.

Referanser 

Biographies for Birdwatchers by Barbara and Richard Mearns 

Jardine, William (1858) Memoirs of Hugh Edwin Strickland, M. A., John Van Voorst, London, (417 pp.).

Eksterne lenker 
The Correspondence of Hugh Edwin Strickland
The Dodo and Its Kindred, side 11

Britiske zoologer
Engelske geologer
Britiske ornitologer
Medlemmer av Royal Society
Personer tilknyttet University of Oxford
Personer fra East Riding of Yorkshire